Bee Gees

**Bee Gees** bili su britanska pop-rock grupa koju su osnovali trojica braće Gibb: Barry i blizanci Robin i Maurice, porijeklom s otoka Man, gitarist i dva australijanska bubnjara, Vince Melouney, Colin Petersen i Geoff Brigford. Procjenjuje se da su tokom karijere prodali oko 220 miliona ploča, što ih čini jednom od najprodavanijih grupa u muzičkoj historiji.

Tokom njihove četrdesetogodišnje karijere možemo razlikovati tri različita razdoblja u kojima su djelovali.

# Britanski pop (od kasnih 1960-ih do 1973). Ovu eru su obilježile pjesme poput *Massachusetts*, *To Love Somebody*, *Words*, *I Started a Joke*, *How Can You Mend a Broken Heart*, *Lonely Days* i mnoge druge. Ovo je razdoblje u kojem su Robin i Barry bili vođe grupe.
# Disko val (od 1975-e do 1979). Period su obilježile pjesme ''Stayin' Alive*, *How Deep Is Your Love*, *Night Fever*, *More Than a Woman*. U disko valu dolazi do medijske eksplozije i bend postaje poznat širim masama. U tom razdoblju dostigli su vrhunac uspjeha zbog filma *Saturday Night Fever*.
# 1980. do 2001. je bilo treće uspješno razdoblje Bee Geesa. Naslovi koji su obilježili ovu eru su *You Win Again*, *One*, *Alone'' , ali i saradnja sa drugim umjetnicima i umjetnicama poput Barbre Streisand, Céline Dion, Kennyjem Rogersom, Dianom Ross, Dionne Warvick.

Grupa je osvojila 9 Grammyja, te je primljena u rock'n'roll Kuću slavnih. Između 1965. i 2001. četrdeset njihovih pjesama se nalazilo na ljestvicama širom svijeta, a čak 17 naslova zauzimalo je prvo mjesto američkih top lista između 1971. i 1983.

Bee Gees je bend od tri vokalne harmonije. Barry je pjevao solo sa falsetto glasom koji je bio popularan 70-ih, a svojim klasičnim glasom Robin daje zračni vibrato, dok Maurice pjeva visoke i niske tonove, te je ujedno i muzički direktor grupe. Tri brata također sviraju instrumente, Barry gitaru, Robin orgulje, a Maurice svira bas, gitaru, bubnjeve, te ponekad klavijaturu. Braća su napisala gotovo sve svoje pjesme i u jednom intervjuu su izjavili da *se osjećaju kao jedna osoba dok rade zajedno*. Živjeli su u jednom od najnepovoljnijih područja metropole, na otoku Cribb. Postoji anegdota iz ovog vremena u kojoj Barry kaže svojoj braći da moraju donijeti odluku: ili postaju nasilnici ili muzičari.

### Počeci 
Kad su debitovali u Queenslandu 1958. godine, braća Gibb - Barry, Robin i Maurice pjevali su s Paulom Frostom i Kennyjem Oricksom u grupi The Rattlesnakes, kasnije promijenivši ime u Wee Wish Johnnie Hayes and The Bluecats.Godine 1962. je zvanično nastala grupa The Bee Gees. Inicijali "B.G." dolaze od različitih imena: Barbara Gibb (njihova majka), Barry Gibb, Brothers Gibb, Bill Goode, organizator disk džokeja i moto utrka. Između 1964. i 1966. su uglavnom svirali u lokalnim kafićima, te su najčešće obrađivali pjesme Bob Dylana. Robinove vokalne harmonije i zračni vibrato su označili bend i dali mu potpis. Trio je istovremeno objavio dva albuma, ali bez uspjeha. Ljubitelji The Beatlesa i The Rolling Stonesa, braća Gibb, odlučuju se vratiti u Englesku. Tokom njihovog putovanja u London decembra 1966. godine, njihova pjesma Spicks and Specks je zauzela broj 1 na australijskim top listama na opšte čuđenje svih članova benda.

### Prvi uspjesi 
Robert Stigwood važi za menadžera koji će Bee Gees lansirati na estradu 1967. kao "*novi muzički talent godine*". Članovi grupe tada su bili trojica braće, Barry na gitari, Robin na orguljama, Maurice kao basist i dva Australijanca, Colin Petersen kao bubnjar i glavni gitarist, Vince Melouney. Za aranžman je bio zadužen Bill Shepherd.

U londonskom IBC studiju grupa je dovršila svoj prvi album koji je objavljen u junu. U Sjedinjenim Američkim Državama i Velikoj Britaniji, album je zauzeo sedmo, odnosno osmo mjesto. Album Bee Gees' 1st je u pop-folk stilu, a neke pjesme su snimljene i u psihodeličnom elementu, crpeći tako uticaje Beatlesa (*In My Own Time*, *Turn of the Century*, *Every Christian Lion Hearted Man Will Show You*). Kritičari su pohvalili album i proglasili grupu "novim Beatlesima".

Između marta i decembra 1967. grupa je objavila nekoliko uspješnih singlova poput *New York Mining Disaster 1941*, *Holiday*, *To Love Somebody* i *Massachusetts*, svoj prvi svjetski broj jedan (preko 5 miliona prodanih ploča).

Sljedeće godine izdali su dva nova pop-rock albuma, *Horizontal* i *Idea*, te potpisali nove hitove poput *World*, *Words*, ''I've Gotta Get a Message to You*, *I Started a Joke,* te *Tomorrow, Tomorrow.* U međuvremenu Barry postaje postaje seksualni simbol grupe, a Bee Gees pjevaju na turneji u Belgiji, Njemačkoj, Engleskoj, Švicarskoj i SAD-u. U tom meteorskom usponu se Maurice Gibb vjenčava s drugom britanskom pop zvijezdom, Lulu.

U januaru 1969. objavljen je pop-barokni konceptualni album *Odessa*, ali unutar grupe vladaju napetosti. Colin Petersen i Vince Melouney se otpuštaju, iako ih ugovori vežu za grupu. Robin Gibb ima sve više poteškoća dok se Barry nameće i ističe ispred njega, te uskoro i on napušta grupu. Lesley Evans, starija sestra, vrlo kratko mijenja Robina.

Unatoč uspjehu pojedinih pjesama na albumu, promocija *Odesse* je prekinuta. Nakon privremenog raspada, Robin snima singl *Saved by the Bell*, dok su Barry i Maurice u međuvremenu zajedno snimili *Cucumber Castle*. U decembru 1970. Robin je za Time magazin izjavio: "*Da nismo porodica, najvjerovatnije se nikada ponovno ne bismo okupili*".

Godina 1971. obilježila je povratak grupe s novim hitovima poput *Lonely Days*, *How Can You Mend a Broken Heart*, *My World*, *Run to Me*. Godina 1972. se međutim nije pokazala dobrom za skupinu jer je izgledalo da je muzika ovog trija izašla iz mode, ali bend svejedno uspješno održava koncertnu turneju po Aziji. U međuvremenu veza Maurice - Lulu je sve krhkija i završava razvodom para. Trio je osuđen da svira u malim klubovima na sjeveru Engleske krajem 1973. Menadžer Stigwood je zaustavio premijeru novog singla, te sugerira članovima grupe da promijene muzički kurs i da ubuduće snimaju sa Arifom Mardinom. Grupa se ponovno uspješno ujedinjuje i objavljuje novi album *Mr Natural*.

### Disko period 
Bee Geesi 1975. formiraju stalnu postavu koju čine Alan Kendall (gitara), Dennis Bryon (bubnjar) i Blue Weaver (klavijatura). Zajedno snimaju funky album u Atlantic studiju u New Yorku. Sa albumom *Main Course* popeli su se na 5. mjesto na britanskoj top ljestvici, a na američkim listama su bili u top 15. Na ovom albumu Barry će prvi put pjevati u falsetu po kojem će Bee Geesi kasnije postati prepoznatljivi i koji će im osigurati ponovnu popularnost među publikom. Singl sa albuma, *Jive Talkin'*, bio je na 5. mjestu, a zatim na prvom mjestu u Sjedinjenim Državama 9. kolovoza 1975. u časopisu Hot 100 Billboard magazina. *Nights on Broadway* drugi je singl koji je objavljen u septembru, a pjesma se u to vrijeme nalazi na 4. mjestu u SAD-u i ulazi među 20 najboljih u ostatku svijeta. Album je poznat i po hitovima *Fanny (Be Tender With My Love)* i *Come on Over''. Sljedeće godine grupa objavljuje album R'n'B zvuka, *Children of the World*. *You Should Be Dancing* njihov je prvi singl u disko stilu (br. 6 u Velikoj Britaniji 28. oktobra 1976. godine, br. 1 u Evropi 4. septembra 1976.)

Bee Geesi ponovno trijumfiraju u Sjedinjenim Američkim Državama na koncertnim turnejama, te su u januaru 1977. održali i nekoliko koncerata u Kanadi. U maju 1977. izdali su svoj prvi live album *Here At Last... Bee Gees...* Ovaj album prodan je u preko 5 miliona primjeraka i svrstan je u top 10 svjetskih.

U martu 1977. Robert Stigwood je producirao muziku za film *Saturday Night Fever*. Kontaktirao je grupu koja je bila na snimanjima filma u Francuskoj hitno tražeći 4 pjesme za soundtrack. Za potrebe filma snimljeno ih je ipak 5: ''Stayin' Alive*, *Night Fever*, *More than a Woman*, *How Deep is Your Love*, *Emotion*, *If I Can't Have You*, *You Should be Dancing* i *Jive Talkin'*. Album snimljen za film 54. je najveća prodaja albuma svih vremena.

Dana 10. decembra 1977., balada *How Deep Is Your Love*, iz filma, bila je na trećem mjestu u Velikoj Britaniji i na prvom mjestu u SAD-u dvije sedmice kasnije. Objavljen u januaru 1978. godine, dvostruki album na čijem omotu je film prodan je u više od 45 miliona primjeraka.

Dana 23. decembra 1978. godine, Bee Gees su osvojili Grammy za najbolju izvedbu pop vokala u duetu, grupi ili refrenu za pjesmu *How Deep Is Your Love*.

Dana 4. marta 1978. godine, *Stayin 'Alive* zauzeo je četvrto mjesto u Velikoj Britaniji, dok je istog dana Andy Gibb sa numerom *(Love Is) Thicker Than Water*, zajedno sa Barryjem, s tog mjesta pomjerio *Stayin' Alive*. 18. marta, Bee Gees, na vrhuncu glazbene karijere, s pjesmom *Night Feve*r, zauzvrat su svrgnuli Andyja s prvog mjesta američkih ljestvica. Potom *Night Fever* zauzima 29. mjesto u Velikoj Britaniji, a 6. maja 1978. numera *Night Fever* bila je broj 1 na svijetu.

*Saturday Night Fever* postaje pravi društveni fenomen i tjera Bee Gees u rang super zvijezda. Muzika Bee Geesa svira se na radio-stanicama i u noćnim klubovima širom svijeta. Bend zauzima naslovnice slavnih magazina, a najmanji nastup grupe u Sjedinjenim Državama izaziva pometnju među fanovima.

Godina 1978. bila je ujedno prigoda da trojica braće Gibb, koja su postala planetarne zvijezde, glume u filmu *Sgt. Pepper's Lonely Hearts Club Band*, zajedno s Peterom Framptonom, Alice Cooper i bendom Aerosmith. Nažalost, film koji je producirao Robert Stigwood komercijalno je propao.

Barry Gibb piše i producira pjesmu Grease, još jedan mjuzikl u produkciji Roberta Stigwooda. Pjesmu izvodi Frankie Valli, ona je na prvom mjestu u Sjedinjenim Državama u maju 1978. Ostale pjesme koje su napisala i producirala braća Gibb na vrhu su ljestvica poput singla *Emotion* u izvedbi Samanthe Sang i *If I Can't Have You* koju izvodi Yvonne Elliman.

Godine 1979. Bee Gees objavljuju album *Spirits Having Flown*, koji je također postigao velik uspjeh s naslovima kao što su *Tragedy*, *Too Much Heaven*, *Love You Inside Out*, *Spirits Having Flown* i *Rest Your Love on Me*. Album je prodan u više od dvadeset miliona primjeraka.

Krajem 1979. grupa je objavila kompilaciju *Bee Gees Greates*t koja je sadržavala hitove 1975-1979, a sam album je prodan u više od 8 miliona primjeraka. Postavši multimilioneri, trojica braće Gibb trajno su preselili na Miami Beach i osnovali vlastiti produkcijski studio, Middle Ear Recording Studio.

### 1980−2001 
Godine 1981. disko više nije bio popularan, a Bee Gees su se odvojili od producenta Roberta Stigwooda i otvorili novo poglavlje u svojoj karijeri. Grupa je objavila album *Living Eyes* koji neće postići fantastičan uspjeh kao prethodna 2 albuma, ali singlovi *Living Eyes* i *He Is a Liar* i dalje će imati uspjeha. Godine 1983. Sylvester Stallone producirao je i režirao film *Stayin' Alive*, nastavak *Saturday Night Feve*r, te su braća Gibb ponovno surađivala na soundtracku s 5 novih pjesama. *Woman in You* vodeći je naslov.

Nakon toga napravit će pauzu od oko pet godina, a za to vrijeme će se posvetiti solo karijeri, te objaviti albume *How Old Are You*, *Secret Agent*, *Walls Have Eyes*, *Barry Now Voyager*, *Hawks* i *Maurice A Breed Apart*.

Braća Gibb također će producirati i komponirati hit-albume za druge poznate muzičare poput Barbre Streisand, kao npr. *Guilty* koji sadrži planetarni hit *A Woman in Love* iz 1980. *Guilty* će ujedno biti i najprodavaniji album u Barbarinoj karijeri s preko 20 milijuna primjeraka širom svijeta. Godine 1983. Barry i njegov produkcijski tim Albhy Galuten i Karl Richardson izdali su country album *Eyes That See in the Dark*. Napisali su i hitove za Dionne Warwick i Dianu Rossu između 1982. i 1985. kao što su *Heartbreaker* i *Chain Reaction*.

Barry je komponovao i producirao pjesme poput *Indian Summer* 1985. za Roya Orbisona u duetu s Larryjem Gatlinom, te *Your Love Will Save the World* za Percyja Sledgea. Braća Gibb pojavljuju se na albumu Ljetnih olimpijskih igara u Londonu 1988. godine sa pjesmom *Shape of Things to Come and Fight* u duetu s Ericom Claptonom. Barry je napisao, producirao, te otpjevao soundtrack za film Hawks, koji je režirao Robert Ellis Miller 1988. godine sa Timothyjem Daltonom. Barry je film promovirao singlom *Childood Days* 1988. godine.

Od 1987. godine, Bee Gees koji su već prodali više od 100 milijuna albuma, imali su novo razdoblje uspjeha, s pop pjesmama kojim su se pridržavali trenutnih stilova, ali je ritam dinamičniji i inovativniji.

Robin Gibb je ponovno (kao i u njihovom ranom razdoblju krajem 1960-ih i početkom 1970-ih) su-pjevačka uloga s Barryjem. Maurice iz ovog razdoblja (kraj 1980-ih) također će imati nekoliko pjesama u kojima pjeva gotovo samostalno, što je ranije bilo vrlo rijetko u njihovim pjesmama. U tom su razdoblju izgubili i svog mlađeg brata Andyja koji je umro nakon predoziranja u 30. godini, u martu 1988.

Godine 1989. grupa je započela svoju prvu veliku svjetsku turneju pod nazivom *One for All Tour*. Od marta do novembra, Bee Gees su obišli Europu, Sjedinjene Države, Australiju, a potom i Japan. 8. juna 1989. grupa je prvi put od početka karijere nastupila u Francuskoj u Palais Omnisports de Paris Bercy. Druga evropska turneja 1991. prekinuta je zbog bolova u leđima Barryja Gibba. U septembru 1993. grupa je na TV-u promovirala svoj album *Size in Europe*.

Godine 1997. Bee Gees ponovno su se vratili u prvi plan s novim albumom *Still Waters* koji je postigao popriličan uspjeh, posebno zahvaljujući pjesmi *Alone*. *Still Waters Run Deep and I Could Not Love You* kompletiraju hitove albuma. Ovu godinu obilježavaju i brojne nagrade iz muzičke industrije, a 15. maja ulaze u Kuću slavnih rokenrola. 14. novembra 1997., kako bi proslavili svoju 30-godišnju karijeru, Bee Gees održali su koncert u Las Vegasu pod nazivom *One Night Only*. Celine Dion pridružuje im se kao gošća na pjesmi *Immortality* koju su za nju komponovali. Nakon ovog koncerta slijedi uspješna turneja po svijetu.

Godine 2001. izdali su svoj posljednji album *This Is Where I Came In*. Ovaj album bit će im posljednji, nakon Mauriceove smrti, dvije godine kasnije.

U januaru 2003, Maurice Gibb umro je od srčanog udara u 53. godini. Barry i Robin shrvani su i navode da se ime Bee Gees može povezati samo s trojicom braće zajedno.

Između 2003. i 2007. Robin je nastavio promovirati glazbu Bee Geesa održavajući nekoliko koncerata u Europi i sudjelujući u televizijskim emisijama. Izdao je *Magnet*, svoj novi samostalni album 2003. godine, a iste je godine sudjelovao u engleskom programu, Fame Academy kao žiri.

U januaru 2005. Barry i Robin bili su dio projekta One World s Cliffom Richardom, Brianom Wilsonom, Boy Georgeom, Garyjem Mooreom i Russellom Watsonom. Zajedno objavljuju singl *Grief Never Grows Old''. Cilj ovog dobrotvornog projekta je prikupljanje sredstava za indijsko stanovništvo teško pogođeno potresom i cunamijem 2004. godine.

U februaru 2006. Barry i Robin održali su dobrotvorni koncert za dijabetičare u Miamiju. Bio je to njihov prvi susret nakon Mauriceove smrti.

Godine 2009. Barry Gibb je izjavio: "Već smo izgubili dva brata, uvijek ćemo ostati zajedno, čak iako Robin živi u Londonu, a ja u Miamiju". Unatoč smrti njihovog brata Mauricea, skupina se reformirala barem teoretski u oktobru 2009.

U okotbru 2010. Robin Gibb, u intervjuu za Daily Mail, potvrdio je da će priča o grupi biti ispričana u filmu Stevena Spielberga. Robin je za Daily Mail rekao: „Film će izvesti vrlo poznati glumci. Bit će to priča o našem životu. Barry i ja bit ćemo uključeni u tehnički aspekt”. Jedan od izazova za Spielberga bit će reprodukcija prepoznatljivih troglasnih harmonija braće i Barryjeva falseta. Robin kaže: "Volio bih da se koriste naše izvorne snimke, jer ih je vrlo teško imitirati". U konačnici, ovaj film nikada neće ugledati svjetlost dana.

Dana 20. maja 2012. 62-godišnji Robin Gibb umro je od karcinoma debelog crijeva i jetre u Londonu. Barry Gibb tada postaje posljednji član Bee Geesa koji je još uvijek živ.

Dana 26. juna 2018. Barry je odlikovan titulom viteza u Buckinghamskoj palači. Sir Barry Gibb pridružuje se velikim imenima pop muzike, kao što su Paul McCartney, Mick Jagger i Elton John.

## Reference 
Kategorija:Britanske rok-grupe
Kategorija:Britanske muzičke grupe
Kategorija:Muzičke grupe osnovane 1958.
Kategorija:Bee Gees